FF-HiOA



**Årsberetning**

**01.01.-31.12.15**

Årsberetning for Forskerforbundet ved Høgskolen i Oslo og Akershus for perioden 01.01.-31.12.15

**Medlemstall**

Per 31.12.15 hadde FF-HiOA 738 medlemmer. Det er en økning på 19 medlemmer siden januar 2015. NIBR og SIFO gikk inn i HiOA 01.01.16 med 40 FF-medlemmer. Dermed har FF-HiOA 778 medlemmer per 01.01.16.

**Tillitvalgtressurs**

FF-HiOA hadde i perioden 01.01. - 31.07.15 en sentral tillitvalgtressursen på 211 %. Ressursen var fordelt med 100 % til hovedtillitsvalgt, 50 % til leder og 61 % til tidligere hovedtillitsvalgt Vera Berg som støtte for ny hovedtillitsvalgt, sekretær for styret m.m. Da Vera Berg gikk av med pensjon 01.06.15, tok klubbleder for FF-ADM Arve Angen over hennes oppgaver.

F.o.m. 01.08.15 er FF-HiOAs sentrale tillitsvalgtressurs redusert til 201 %. Reduksjonen skyldes at de andre foreningene har endret størrelse. F. eks. har Samfunnsviterne fått gjennomslag for å representere sin hovedsammenslutning, Akademikerne. FF-HiOAs ressurs er per 31.12.16 fordelt med 100 % til hovedtillitsvalgt, 50 % til leder og 51 % til Arve Angen.

**Styrets sammensetning**

*Hovedtillitsvalgt:*

Morten G. Kielland

*Leder:*

Eldbjørg Schön

*Nestleder:*

Anne Drag Tidemand-Fossum

*Klubbtillitsvalgte/klubbleder/styremedlemmer:*

Inger-Lise Neslein (Fakultet for helsefag)

Hilde Sylliaas (Fakultet for helsefag)

Kari Bratland (Fakultet for lærerutdanning og internasjonale studier)

Else Marie Johansen (Fakultet for lærerutdanning og internasjonale studier)

Erik Døving (Fakultet for samfunnsfag)

Kirsten Klæbo (Fakultet for teknologi, kunst og design)

Kristin Aarland (t.o.m. 31.07.15) (Senter for velferds- og arbeidslivsforskning)

Mira Aaboen Sletten (f.o.m. 01.08.15) (Senter for velferds- og arbeidslivsforskning)

Arve Angen (Fellesadministrasjonen)

*Valgkomité:*

Marianne Montgomery

Tete Kobla Agbota

Marit Storhaug (t.o.m. 31.07.15)

Svein Fredrik Hjelmås (f.o.m. 01.08.15)

**Styremedlemmers ansvarsområde**

I 2014 hadde FF-HiOA nedsatte grupper for å ta seg av forskjellige områder. Disse gruppene har delvis falt bort pga. den ressurspersonen (Vera Berg og Arve Angen) vi valgte å bruke den ekstra tillitsvalgtressursen på. I 2015 har ordningen fungert som følger (dette er i overensstemmelse med vedtak på styremøte 17.06.15 på Veierland):

*Hjemmeside:*

Anne Drag Tidemand-Fossum

*Vedlikehold av sentral e-postliste*

Arve Angen

*Lønnsforhandlinger:*

Hovedtillitsvalgt og leder

*OU-/arrangementskomité:*

Hilde Sylliaas

Inger-Lise Neslein

Eldbjørg Schön

*Medlemsverving:*

Vera Berg (t.o.m. 31.05.15)

Arve Angen (f.o.m. 01.06.15)

I tillegg har tillitsvalgte på fakultetene og SVA vervingsansvar for sitt område.

**Ansattrepresentanter fra FF-HiOA** (gjelder per september 2015)

*Hovedverneombud:*

Erik Dahlgren

*AMU:*

Riccarda Pfeiffer

Betty Jacobsen

*Ansettelsesutvalg for UV- og forskerstillinger: Ansettelsesråd for TA-stillinger:*

*HF*

Fast: Inger-Lise Neslein Fast: Ann-Magritt Hortmann

Vara: Hilde Sylliaas

*LUI*

Fast: Mette Vaagan Slåtten Fast: Cathrine Døscher

Vara: Marit Storhaug

*SAM*

Fast: Carsten Ohlmann Fast: Bjørg Halvorsen

Vara: Birgitte Kjos Fonn

*TKD*

Fast: Kirsten Klæbo Fast: Kristin Sletten

*SVA*

Fast: Ida Drange Fast: Lars Roar Frøyland

*Fellesadministrasjonen*

Fast: Marit Greek Fast: Betty Jacobsen (*Ansettelsesråd for*

Vara: Brita Børve *administrative lederstillinger og TA-stillinger*)

Fast: Erik Døving (A*nsettelsesutvalg for* *professorer og dosenter*)

**Møtevirksomhet**

*Styremøter i FF-HiOA*

Lokallagsstyret har i 2015 hatt 12 styremøter (12/1, 2/2, 2/3, 24/3, 19/5, 8/6, 17/6, 20/8, 23/9, 19/10, 16/11, 7/12). Styremøtet 17.juni var del av et styreseminar på Veierland 17.-18. juni, og styremøtet 20. august var del av et styreseminar på Kleivstua 20.-21. august. I tillegg hadde styret et styreseminar uten formelt styremøte på Røros 1.-3. desember (med OU-støtte, se nedenfor).

*Medlemsmøter (uten OU-støtte)*

|  |  |  |  |
| --- | --- | --- | --- |
| *Dato* | *Målgruppe* | *Tema* | *Sted* |
| 13.10.15 | Alle medlemmer | Seminar om å skrive 2.3.4-krav | HiOA/Pilestredet |
| 19.-20.10.15 | Alle FFTA-medlemmer | Arbeidsmiljø i urolige tider | HiOA/Pilestredet ogClarion Hotel Royal Christiania\* |

\*Dette var FFTAs sentrale høstkonferanse, som ble arrangert i samarbeid med FF-HiOA. Første dag var på Clarion Hotel Royal Christiania, og andre dag på til HiOA. Konferansen er egentlig bare for FFTA-kontaktpersoner, men for FF-HiOA, som medarrangør, gjaldt innbydelsen alle FFTA-medlemmer.

*Seminar/medlemsmøter med støtte fra OU-midler*

|  |  |  |  |  |
| --- | --- | --- | --- | --- |
| *Dato* | *Type* | *Tema* | *Sted* | *Bevilgning**i kroner* |
| 10.02.15 | Medlems-seminar | Hvordan lage gode 2.3.4-krav? | HiOA/Pilestredet | 40.000 |
| 19.03.15 | FFTA-seminar | Fra passiv referent til aktiv deltaker – Administrasjonens klassereise ved universiteter og høgskoler | HiOA/Pilestredet | 85.500 |
| 09.04.15 | Årsmøte-seminar | Medbestemmelse og påvirkning | HiOA/Pilestredet | 100.000 |
| 14.-16.04.15 | Medlems-seminar | Konfliktløsning og stressmestring | Kielfergen | 280.000 |
| 10.-14.05.15 | OU-seminar | Strukturmelding/Arbeidsplaner/ Medlemsrekruttering/ Målstyring/ Kvalitetssikring/Midlertidighet | Juan Les Pins | 191.500 |
| 25.-28.10.15 | OU-seminar | Pensjon/lokallagsarbeid/lønnspolitikk | Poznań | 140.000 |
| 05.11.15 | Medlems-møte med juletapas | Samarbeid mellom ledelsen og TMO/Pensjon/Nytt personalreglement | HiOA/Kjeller | 57.000 |
| 01.-03.12.15 | Styreseminar | Nytt personalreglement/Prosjekt om kartlegging og analyse av HiOAs adm. | Røros | 30.000 |

*Informasjons-, drøftings- og forhandlingsmøter (IDF-møter)*

IDF-møter holdes i forkant av møter i høgskolestyret. I tillegg kommer ekstra IDF-møter ved behov. Det har i perioden vært avholdt 13 IDF-møter på institusjonsnivå (15/1, 5/2, 5/3, 26/3, 21/5, 11/6, 27/8, 24/9, 22/10, 13/11, 19/11 (om revidert personalreglement), 8/12 (om revidert personalreglement) og 10/12). FF hovedtillitsvalgte og leder (bisitter) representerer FF på møtene. Lokallagets styremøter holdes i forkant av IDF-møtene, slik at alle sakene blir gjennomgått i et samlet lokallagsstyre før hovedtillitsvalgt og bisitter møter i IDF.

*Deltakelse på møter/konferanser/kurs/seminar arrangert av FF sentralt*

|  |  |  |  |  |
| --- | --- | --- | --- | --- |
| *Dato* | *Type* | *Tema* | *Sted* | *Deltakere* |
| 11.-12.02.15 | Tariffkonferanse | Tariff, forhandlinger, lønnsdannelse, arbeid i kunnskapsbedrifter | Losby gods | Morten G. KiellandEldbjørg SchönKari Bratland |
| 03.-04.03.15 | Sektorseminar | Sektorseminar for høgskolene | Ålesund, Hotel Scandic | Morten G. KiellandEldbjørg SchönVera Berg |
| 08.-10.04.15 | Landsrådet | Arbeidsprogram 1016-18, Nytt finansierings-system i UH-sektoren | Hotel Bristol | Morten G. KiellandEldbjørg Schön |
| 12.-13.03.15 | FFTAs vårseminar | FFTAs vårseminar | Universitetet i Bergen | Kristine KvammeMarianne Holm JensenHanne Chr. Eckholm |
| 21.04.15 | Frokostseminar (arrangert av FF i samarbeid med NTL og Tekna) | Endring av opprykks-ordningen | Radisson Blu Plaza Hotel, Sonja Henies plass 3 | Morten G. KiellandEldbjørg Schön |
| 22.04.15 | Dagskonferanse | Lærerutdanning i fusjonenes og masternes tid | Bjørvika konferanse-senter | Eldbjørg SchönVera Berg |
| 07.-08.05.15 | Kurs | Omstilling - Lovverk | Losby gods | Morten G. KiellandEldbjørg Schön |
| 25.08.15 | Fusjonsseminar | Fusjoner | Park Inn Radisson Oslo Airport Hotel | Morten G. KiellandEldbjørg Schön |
| 08.-09.09.15 | Kurs | Forhandlingsteknikk | Losby gods | Morten G. KiellandEldbjørg Schön |
| 24.-25.09.15 | Kurs | Konflikthåndtering | Losby gods | Morten G. Kielland |
| 08-09.10.15 | Stipendiat-seminar | Stipendiaters lønns- og arbeidsvilkår | Losby gods | Hilde Mobekk (HF/atferdvitenskap) |
| 20.-21.10.15 | FFs represen-tantskapsmøte | FFs representant-skapsmøte (vedtekter, regnskap, budsjett, valg) | Hotel Bristol | Morten G. KiellandEldbjørg SchönArve AngenKari BratlandAnne Drag Tidemand-FossumKirsten Klæbo |
| 03.11.15 | Kurs | Praktisk lokallagsarbeid | Vika Atrium | Arve Angen |
| 17.11.15 | Forsknings-politisk seminar | Akademisk frihet under press | Hotel Bristol | Morten G. KiellandArve AngenVera BergRagnhild Øien Guldvog(m/flere uten verv) |
| 01.-02.12.15 | Seminar | Opphavsrett og forskningsetikk | Losby god | Trude Eikebrokk |

Tillitsvalgte og potensielle tillitsvalgte deltar kontinuerlig på FFs grunnopplæring for tillitsvalgte dersom de ikke har denne fra før. Disse kursene er ikke tatt med i listen ovenfor.

*Deltakelse på møter/konferanser/seminar arrangert av UNIO*

|  |  |  |  |  |
| --- | --- | --- | --- | --- |
| *Dato* | *Type* | *Tema* | *Sted* | *Deltakere* |
| 25.-26.03.15 | UNIO-konferanse for høyere utdanning og forskning | Skyhøye ambisjoner – hvordan leve opp til forventingene? | Scandic Holmenkollen Park | Morten G. Kielland |
| 08.-09.12.15 | UNIO-konferansen | Den årlige UNIO-konferansen | Sundvollen | Eldbjørg Schön |

*Deltakelse på andre møter/konferanser/seminar*

|  |  |  |  |  |
| --- | --- | --- | --- | --- |
| *Dato* | *Type* | *Tema* | *Sted* | *Deltakere* |
| 21.-22.09.15 | AMU/LAMU/ IDF-seminar, arrangert av Enhet for HMS | Roller og oppgaver for AMU, LAMU og IDF | Radisson Blu Scaninavian hotell, Holbergsg. 30 | Morten G. KiellandEldbjørg Schön |
| 12.11.15 | Hovedavtale-seminar arrangert av HR | Hovedavtalen i staten | HiOA/Stens-berggaten 26/28 | Morten G. KiellandArve AngenErik DahlgrenInger-Lise NesleinHilde SylliaasKirsten Klæboe |
| 16.-17.11.15 | Ledersamling arrangert av HR | Møte mellom lederne og rektoratet | Quality hotell 33 på Økern | Morten G. Kielland |

**Arbeid med prioriterte saker**

I sitt Arbeidsprogram 2014-2016 har FF-HiOA sortert sine prioriteringer under følgende overskrifter:

* Lønn
* Arbeidstakers rettigheter
* Forskning og utvikling
* Utdanningspolitikk og
* FF-HiOAs virkemidler

Generelt kan det sies at FF-HiOA på grunn av sin størrelse er med i alle utredningsutvalg av betydning. For perioden 01.01.-31.12.15 gjelder dette blant annet:

* Studieporteføljestrategi (Vera Berg)
* Strategisk campusutvikling (Kjeller) (Eldbjørg Schön)
* Flytting av FAMA (Erik Døving)
* Partssammensatt utvalg for virksomhetsoverdragelse av NIBR og SIFO (Morten G. Kielland)
* Mangfolds-komite (Tete Kobla Agbota)

FF-HiOA har levert følgende egne høringsuttalelser eller innspill til FF sentralt:

|  |  |  |  |
| --- | --- | --- | --- |
| *Sendt dato* | *Type* | *Tema* | *Mottaker* |
| 13.01.15 | Høringsuttalelse | Mellomoppgjøret 2015 | Forskerforbundet sentralt |
| 16.01.15 | Innspill til FFs høringsuttalelse | Rapport om finansiering av universiteter og høyskoler | Forskerforbundet sentralt |
| 04.02.15 | Høringsuttalelse | FFs verdiplattform og arbeidsprogram 2016-2018 | Forskerforbundet sentralt |
| 07.03.15 | Innspill til FFs høringsuttalelse | Endringer i forskrift om ansettelse og opprykk | Forskerforbundet sentralt |
| 06.04.15 | Innspill til FFs høringsuttalelse | Nasjonale deleksamener - endring i forskrifter om rammeplan for grunnskolelærerutdanningene for 1.-7.trinn og 5.-10.trinn, rammeplan for sykepleierutdanning og rammeplan for bachelor i regnskap og revisjon | Forskerforbundet sentralt |
| 08.05.15 | Høringsuttalelse | Virksomhetsoverdragelse av NIBR og SIFO til HiOA | HiOA v/Anne Berit Faaberg |
| 31.08.15 | Høringsuttalelse | Underveisprosjektet – administrativ organisering i ny ledelsesmodell | HiOA/Underveis-prosjektet |
| 26.09.15 | Innspill til FFs høringsuttalelse | Forslag til ny forskningsetikklov | Forskerforbundet sentralt |
| 04.11.15 | Høringsuttalelse | Endring i prodekanrollen | HiOA/Underveis-prosjektet |

Nedenfor gjennomgås arbeidsprogrammet kapittelvis, men det som fremgår av tabellene ovenfor, er ikke nødvendigvis gjentatt:

**Lønn** (punkt 2 i arbeidsprogrammet)

Leder Eldbjørg Schön har i perioden deltatt i «Grasrotprosjektet» som arbeider for å heve lønnen til universitets- og høyskolelektorene slik at den kommer på nivå med eller over lønnen til lektorer i videregående skole. Slik det er i dag, taper lektorene på å velge jobb i høyere utdanning fremfor i skoleverket. Se artikkel i Forskerforum desember 2015 nummer 10.

Arbeidet med ny lokal lønnspolitikk har fortsatt i perioden. Lønnsplassering ved utlysning av stillinger ble hevet (IDF 26.06.15). Professorstillinger utlyses nå i spennet 75-84 mot før 72-78. Høgskolelektorstillinger utlyses nå i spennet 50-66 mot før 47-64. FF-HiOA er ikke fornøyd med det siste, og har gitt tydelig uttrykk for dette.

Det var ikke 2.3.3-forhandlinger høsten 2015. Det var evalueringsmøte 09.02.15 for 2.3.3-forhandlingene i 2014. Her kom FF-HiOA med en rekke innspill, f.eks. mangel på likeverdighet og forskjellig tolkning av det vi var blitt enige om på det forberedende møtet.

Det har vært avholdt fire 2.3.4-forhandlinger i perioden (03.02., 02.06., 06.10. og 01.12.15). FF-HiOA hadde flere krav, og vi er relativt fornøyde med resultatet for våre medlemmer. Vi ser imidlertid at ledelsen ikke lønner høy utdannelse slik det bør forventes på en høyere utdanningsinstitusjon.

**Arbeidstakers rettigheter** (punkt 3 i arbeidsprogrammet)

*Arbeidsforhold*

FF-HiOA har fortsatt med å markere sin skepsis mot kontorlandskap/åpen løsning. Dette omtales i budsjettforslag/langtidsplaner/strategiplaner gjerne som «fleksible (kontor)løsninger». Da er det all grunn til å være påpasselige. Ledelsen later til å ha registrert at det er lite begeistring å hente hos FF-HiOA, slik at de nå unngår formuleringen «fleksible (kontor)løsninger». Nok en seksjon av den sentrale studieseksjonen er i perioden flyttet fra kontorer i 4. etasje ned til kontorlandskap i 2. etasje. De fleste av våre berørte medlemmer har reagert med resignasjon. Én har flyttet til Kjeller. Vår klubbtillitsvalgte har minnet om at Hovedavtalen § 13 skal følges, slik at saken drøftes før avgjørelsen tas om disponering av kontorarealer.

*Fast ansettelse*

FF-HiOA deltok i UNIOs markering på Youngstorget 28.01.15 mot endringer i Arbeidsmiljøloven (bl.a. økt bruk av midlertidige stillinger).

FF-HiOA har hatt midlertidighet på dagsorden på OU-seminar. Vi har i perioden ikke hatt saker om midlertidig ansatte medlemmer som har trengt bistand for å få fast stilling.

*Medbestemmelse*

Det har skjedd viktige ting i perioden med betydning for de ansattes medbestemmelse:

* Innføring av enhetlig ledelse på institusjonsnivå fra 01.08.15
* Ansettelse av ny rektor
* Ny særavtale for tillitsvalgte
* Nytt personalreglement
* Endring av fakultetsstyre til fakultetsråd

FF-HiOA gjorde i sin høringsuttalelse av 07.11.14 om NIFU-rapporten oppmerksom på at innføring av enhetlig ledelse og ansatte ledere erfaringsmessig har ført til redusert medvirkning og innflytelse fra de ansatte. Vedtakene i organisasjonen blir dårligere forankret. Erfaringene ved HiOA i 2015 bekrefter dette. Ledelsen er mindre tilgjengelig, og organisasjonene må være mer påpasselige. Vi har f.eks. måttet øve press på rektor for å få ham til å møte i IDF. Forhandlinger finner gjerne sted med andre enn øverste leder. Selv om disse angivelig har de fornødne fullmakter, forhindres en fri utveksling av idéer.

I sin høringsuttalelse sa vi også at vi forventer en åpen og bredt forankret prosess for rekruttering av ny rektor. Dette har skjedd. Innstillingsrådet besto av 25 personer for å ivareta kravene om medbestemmelse. Hovedtillitsvalgt var med i det mindre innstillingsrådet (6 personer) som gjennomførte intervjuene. Vi oppfatter at alle er fornøyde med prosessen.

Særavtale for tillitsvalgte på virksomhetsnivå ble ferdigforhandlet i IDF 05.03.15. Vi er ikke fornøyde med avtalen, men vi kan si at vi traff ledelsen på halvveien. Også veiledende normer for tidsbruk ved utførelse av verv lokalt har vært oppe i flere IDF-møter i 2015. En viktig sak er at ressursen må tas fra undervisningsdelen, og ikke fra hele stillingen, hvilket vil belaste FoU og holde faglig ansatte fra å ta tillitsverv.

Nytt personalreglement ble ferdigforhandlet 08.12.15. Utkastet hadde flere bestemmelser som medførte mindre medbestemmelse/mer makt til ledelsen, f.eks. utvidet adgang til å ansette administrativt. FF har sammen med de andre organisasjonene fått endret disse forslagene.

Styret for HiOA vedtok 10.02.15 at «Styret tar det videre arbeid med utvalgsstrukturen til orientering, og holdes orientert om arbeidet.» Dette har ledelsen tolket som at fakultetsstyrene skal avvikles fra 01.08.15, og erstattes med fakultetsråd. Organisasjonene har protestert mot dette. En så drastisk endring kan ikke gjøres uten et klart styrevedtak. Avskaffing av fakultetsstyret og innføring av fakultetsråd styrker dekanens makt på bekostning av de ansatte. Medbestemmelsen svekkes. På IDF-møte 22.10.15 la FF sitt syn frem for rektor som «merket seg organisasjonenes klare tilbakemeldinger» og ville «få en ekstern juridisk vurdering av saken». Vi har altså gjort en innsats, men omleggingen er nå så innarbeidet at en reversering synes lite sannsynlig.

*Immaterielle rettigheter*

Spesialbibliotekar Trude Eikebrokk deltok på FFs seminar om opphavsrett på Losby 01.-02.12.15.

FF-HiOA forutsetter at det utvikles en felles nasjonal rettighetspolitikk for overdragelse av opphavsrettigheter i forbindelse med MOOC (Massive Open Online Courses) (jf. Forskerforbundets arbeidsprogram 2016-18, s.5). Inntil videre kan rettighetspolitikken ved UiB og UiO tjene som modell.

*Livsfasepolitikk*

HiOA sier i sin lønnspolitikk at høgskolen skal ha fokus på seniorene (til og med «særskilt» fokus) (punkt 6.5). Vi ser imidlertid at stadig flere incitamenter tas fra seniorene. Seniorstipend, ekstra lønnstrinn, ekstra seniordager m.m. har bortfalt. Mens det under tidligere lønnsforhandlinger var et argument for lønnsopprykk at man nærmet seg pensjonsalder, har dette nå blitt et argument mot lønnsopprykk. HR påberoper seg samfunnsøkonomiske hensyn. Ny særavtale for tillitsvalgte, som ble ferdigforhandlet i mars 2015, er heller ikke lovende. Tillitsvalgte med 100 % frikjøpsressurs tjener opp 6 uker per år. Men dette skal brukes til «oppdatering» før de «gjenopptar sitt virke ved høgskolen». Denne gulroten skal altså ikke gjelde for seniorer som sitter med vervet inntil de nærmer seg pensjonsalder. FF har protestert mot dette under forhandlingene, og formuleringen er endret noe for å etterkomme vårt ønske.

**Forskning og utvikling** (punkt 4 i arbeidsprogrammet)

*Kvalitet i forsknings- og utviklingsarbeid*

FF-HiOA har fokus på tid til FoU for faglig ansatte. Dette har vært oppe under flere saker i IDF (f.eks. ny særavtale for tillitsvalgte) og i saker som har gått på enkeltpersoners rett til FoU-tid.

*Rekruttering*

FF-HiOA sto på stand på introduksjonsdagene for nyansatte (både i Pilestredet og på Kjeller). Nyansatte har fått FF-brosjyre og brev i posthyllen, og nye medlemmer har fått profileringsartikler som velkomstgave.

*Internasjonalisering*

FF-HiOA har gitt følgende innspill til FF sentralt for «Forskerforbundets verdiplattform og arbeidsprogram for 2016-2018»:

* Under punkt 4.5 Internasjonalisering bør man tilføye et mål om Erasmus+:
	+ «Ansatte bør stimuleres til å gjennomføre undervisnings- og/eller opplæringsopphold innenfor Erasmus+. Slike opphold bør gjøres meritterende.»
* Vi foreslår også et mål om samarbeid med tilsvarende organisasjoner i utlandet:
	+ «FF bør samarbeide med tilsvarende organisasjoner i utlandet om forskeres arbeidssituasjon og om forskerorganisasjoner som forskningspolitisk faktor.»

Innspillene ble ikke tatt med i den sentrale verdiplattformen og arbeidsprogrammet, men skal være en del av FF-HiOAs politikk. Vi bruker kontinuerlig internasjonal aktivitet som et meritterende element i lønnsforhandlingene. Samarbeid med tilsvarende organisasjoner i utlandet tas med når vi planlegger OU-seminarer.

**Utdanningspolitikk** (punkt 5 i arbeidsprogrammet)

Det vises til listen over seminarer og medlemsmøter ovenfor. Arbeidsplanen er avgjørende for at undervisningen skal bli forskningsbasert. Dette var tema for OU-seminar 10.-14.05.15.

**FF-HiOAs virkemidler** (punkt 6 i arbeidsprogrammet)

*Samarbeid*

FF-HiOA har samarbeidet med de andre arbeidstakerorganisasjonene i IDF-møtene og under lønnsforhandlinger slik det er vanlig. Organisasjonene møtes en halv time før hvert IDF-møte for å samordne våre innspill der det er ønskelig. I tillegg til IDF har FF-HiOA samarbeidet med ledelsen på AMU-seminar (21.22.09.15), ledersamling (16.11.15) og hovedavtaleseminar (12.11.15). På hovedavtaleseminaret kom det tydelig frem at nye ledere har manglende kjennskap til hovedavtalen, og at dette gir tillitsvalgt et betydelig merarbeid. FF vil bruke dette i forhandlinger om ressurser til tillitsvalgtarbeid.

Vi har dessverre ikke noen rutiner for samarbeid innen UNIO ved HiOA. Arbeidsforsknings-instituttet (AFI, som er del av HiOA/SVA) har laget en rapport om samarbeidet mellom UNIOs forbund. Se <https://www.forskerforbundet.no/nyheter/2015/hvordan-styrke-unio/>. Rapporten har noen anbefalinger om å skape flere møteplasser. Dette er ikke fulgt opp foreløpig. Vi har ellers oppfordret til dobbeltmedlemskap med FF for de forbundene det gjelder.

*Bruk av Khrono og Forskerforum*

FF-HiOA har uttalt seg i Khrono og Forskerforum om bl.a. campusutvikling, kontorlandskap, fusjoner, rektorlønn og Grasrotprosjektet. Khrono har dessuten sitert fra våre høringsuttalelser, særlig om prodekanrollen.

*Medlemspleie*

FF-HiOA ønsker flere arrangementer hvor alle medlemmene kan delta. I tillegg til medlemsmøtene og årsmøtemiddagen vil vi gjerne kunne invitere alle medlemmene med på en reise. I 2015 arrangerte vi derfor et medlemsseminar på Kielfergen. Planen er å tilby slike utenlandsturer hvert år.

**Saker utenfor arbeidsprogrammet**

*Virksomhetsoverdragelse av NIBR og SIFO*

Hovedtillitsvalgt har deltatt i orienteringsmøte om utredningsprosess 13.02.15 og deretter i informasjonsmøter 06.03. og 23.04.15. En partssammensatt gruppe med tillitsvalgte for FF og NTL ved NIBR, SIFO og HiOA ble nedsatt i slutten av mai, og vi har deretter hatt månedlige møter i resten av 2015 («informasjons- og drøftingsmøte mellom HiOA og tjenestemannsorganisasjonene ved NIBR, SIFO og HiOA» ledet av Morten Irgens). Integreringen i SVA er et tema hvor FF ved alle de tre enheter har kommet med innspill.

Vi har vært opptatt av å integrere lokallagene for FF ved NIBR og SIF. Vi ønsket dem velkomne til FF-HiOA i en e-post 22.06.15 og har invitert dem til styremøter og et medlemsmøte.

Vi viser også til vår høringsuttalelse av 08.05.15.

MGK/13.04.16